《送马彦翚进士赴江西省筦勾二首 其一》
元代·丁复

红杏春风天上园，看花走马乍承恩。紫薇晓日江南省，击水飞承早入垣。

镜里断峰青兕伏，船头回浪白鲵奔。二孤洲畔多明月，恰过东溟苐一门。

作者简介：元台州天台人，字仲容。仁宗延祐初游京师。被荐，不仕，放情诗酒。晚年侨居金陵。其诗自然俊逸，不事雕琢。有《桧亭集》。